20.2.2023
FI
Euroopan unionin virallinen lehti
C 63/17
Pääasian asianosaiset Kantaja: Eg Vacation Rentals Ireland Limited Vastaaja: Autorità per le Garanzie nelle Comunicazioni
Ennakkoratkaisukysymykset 1) Onko unionin oikeus esteenä sellaisten 30.12.2020 annetun lain nro 178 1 §:n 515, 516 ja 517 momentin kaltaisten kansallisten säännösten soveltamiselle, joilla Italiassa toimiville mutta toiseen Euroopan maahan sijoittautuneille toimijoille asetetaan hallinnollisia ja taloudellisia lisävelvoitteita kuten määrättyyn rekisteriin rekisteröityminen ja taloudellisen korvauksen maksaminen; erityisesti kysytään, onko tällainen säännös vastoin sähköisestä kaupankäynnistä annetun direktiivin (8.6.2000 annettu Euroopan parlamentin ja neuvoston direktiivi 2000/31/EY (1)) 3 artiklaa, jonka nojalla tietoyhteiskunnan palvelujen tarjoajaan sovelletaan [– –] sen jäsenvaltion lainsäädäntöä, johon tämä on sijoittautunut?
2) Onko unionin oikeus esteenä sellaisten 30.12.2020 annetun lain nro 178 1 §:n 515, 516 ja 517 momentin kaltaisten kansallisten säännösten soveltamiselle, joilla Italiassa toimiville mutta toiseen Euroopan maahan sijoittautuneille toimijoille asetetaan hallinnollisia ja taloudellisia lisävelvoitteita; erityisesti kysytään, ovatko [SEUT] 56 artiklassa tarkoitettu palvelujen vapaan tarjoamisen periaate sekä direktiivistä 2006/123/EY (2) ja direktiivistä 2000/31/EY johdettavissa olevat vastaavat periaatteet esteenä sellaiselle kansalliselle toimenpiteelle, jolla Italiassa toimivat mutta sinne sijoittautumattomat välittäjät velvoitetaan rekisteröitymään rekisteriin, johon rekisteröitymisestä seuraa lisävelvoitteita suhteessa niihin velvoitteisiin, joista on säädetty niiden alkuperämaassa saman toiminnan harjoittamiseksi?
3) Edellyttääkö unionin oikeus ja erityisesti direktiivi (EU) 2015/1535 (3) sitä, että Italian valtion olisi pitänyt ilmoittaa komissiolle verkossa toimivien välityspalvelujen ja hakukoneiden tarjoajille säädetystä velvoitteesta rekisteröityä viestintäalan toimijoiden rekisteriin (ROC), ja – erityisesti – onko direktiivin 2000/31 3 artiklan 4 kohdan b alakohdan toista luetelmakohtaa tulkittava siten, että muuhun jäsenvaltioon kuin Italiaan sijoittautunut yksityinen voi vastustaa Italian lainsäätäjän säännösten (30.12.2020 annetun lain nro 178 1 §:n 515, 516 ja 517 momentti), jotka saattavat rajoittaa tietoyhteiskunnan palvelun tarjoamisen vapautta, soveltamista itseensä, mikäli näistä toimenpiteistä ei ole ilmoitettu mainitun säännöksen mukaisesti?
4) Ovatko asetus (EU) 2019/1150 (4) ja erityisesti sen 15 artikla ja suhteellisuusperiaate esteenä sellaiselle jäsenvaltion säännöstölle tai riippumattoman kansallisen viranomaisen toimenpiteelle, jolla jäsenvaltiossa toimivat verkossa toimivien välityspalvelujen tarjoajat velvoitetaan rekisteröitymään ROC:hen, mistä seuraa useita muodollisia ja menettelyllisiä velvoitteita, maksuvelvoitteita ja kieltoja tavoitella tietyn summan ylittäviä voittoja?
(1) (2) (3) (4)
Tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista 8.6.2000 annettu Euroopan parlamentin ja neuvoston direktiivi 2000/31/EY (”Direktiivi sähköisestä kaupankäynnistä”) (EYVL 2000, L 178, s. 1).
Palveluista sisämarkkinoilla 12.12.2006 annettu Euroopan parlamentin ja neuvoston direktiivi 2006/123/EY (EUVL 2006, L 376, s. 36).
Teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 9.9.2015 annettu Euroopan parlamentin ja neuvoston direktiivi (EU) 2015/1535 (EUVL 2015, L 241, s. 1).
Oikeudenmukaisuuden ja avoimuuden edistämisestä verkossa toimivien välityspalvelujen yrityskäyttäjiä varten 20.6.2019 annettu Euroopan parlamentin ja neuvoston asetus (EU) 2019/1150 (EUVL 2019, L 186, s. 57).
Ennakkoratkaisupyyntö, jonka Tribunale Amministrativo Regionale per il Lazio (Italia) on esittänyt 21.10.2022 – Amazon Services Europe S.A.R.L. v.
Autorità per le Garanzie nelle Comunicazioni (Asia C-667/22) (2023/C 63/23) Oikeudenkäyntikieli: italia Ennakkoratkaisua pyytänyt tuomioistuin Tribunale Amministrativo Regionale per il Lazio